Nick Petersen kom til Københavns IF fra Gundsølille ved Roskilde som 17-årig. Han satte 2006 dansk junior rekord i diskoskast med 53.10. Største merit er sejerne i DM i kuglestød 2008 og 2009. Nick Petersen flyttede 2008 til Århus, hvor han trænede to gange dagligt og samtidigt passer et arbejde som bore/skære-mand. Han deltog i sine første internationale seniormesterskaber ved inde-EM 2009 i Torino, med resultatet 17.97m, som rakte til en plads som nummer 22 ud af 23. Han vandt en sølvmedalje med et stød på 18.94 meter ved EM-U23 i Kaunas i Litauen 2009. I efteråret 2010 skiftede han til Sparta Atletik og deltog samme vinter i EM indendørs 2011, hvor han med 19,00 nåede en 16.plads.